open-index/open-wikipedia-markdown huggingface dataset:
La Villedieu

**La Villedieu** estas la nomo de pluraj geografiaĵoj.

***La Villedieu** estas komunumo en la franca departemento Charente-Maritime.
***La Villedieu** estas komunumo en la franca departemento Creuse.
***La Villedieu** estas komunumo en la franca departemento Lozère.

Krome ekzistas pluraj geografiaĵoj de nomo sen aldonita gramatika artikolo, do Villedieu - pri ili vidu en aparta listo.
Eklezio ĉeĥoslovaka husana

[eta|upright|Centrejo, kolegio kaj sidejo de Eklezio ĉeĥoslovaka husana en Prago-[Dejvice, strato *Wuchterlova*]]
**Eklezio ĉeĥoslovaka husana** (ĝis la jaro 1971 nur **Eklezio ĉeĥoslovaka**) estas kristanisma eklezio proklamita la 8-an de januaro 1920. Temas pri origine specife ĉeĥa nacia eklezio, kies agado estas limigita fakte nur en la hodiaŭa Ĉeĥio kaj Slovakio.

Ĝi estas starigita sur principoj presbiteraj kun elementoj episkopaj; ekde la jaro 1994 ĝi anoncas sin al Leŭenberga konkordio.

## Vidu ankaŭ 
* Utrakvismo

Kategorio:Protestantismo
Kategorio:Kristanismo en Ĉeĥio
Kategorio:Kristanismo en Slovakio
Diadema ruĝvostulo

eta|*Phoenicurus moussieri *
[eta| *Cuculus canorus bangsi* en nesto de *[Phoenicurus moussieri* - MHNT]]
La **Diadema ruĝvostulo** (*Phoenicurus moussieri*) estas specio de birdo de la familio de Muŝkaptuledoj kaj la genro de *Phoenicurus*, Ruĝvostuloj laŭ popola nomigo aŭ Fenikuroj laŭ adapto de la scienca nomo. La latina scienca nomo de la genro devenas el latinigitaj vortoj de la antikva greka kiuj signifas “purpura” aŭ “ruĝa” (*feniko*) kaj “vosto” (*uros*) kaj fakte la plej karaktera eco de la genro estas longa ruĝeca vosto el la nuanco de brikopulvoro pli malpli.

Tiu birdo estas 13 cm longa. La masklo de Diadema ruĝvostulo havas nigran kapon kun larĝa blanka strio super ĉiu okulo kaj suben al la kolflankoj; el tiu strio devenas la nomo de *Diadema ruĝvostulo*. La supraj partoj estas nigraj krom la blankaj flugilmakuloj, kaj la tre ruĝecbruna vosto. La gorĝo kaj subaj partoj estas tre oranĝaruĝaj.

La pli malgranda kaj mallongvosta ino havas palbrunajn kapon kaj suprajn partojn, kaj la subaj partoj estas pli paloranĝaj ol ĉe la masklo, kvankam ĝenerale pli ruĝaj ol la subaj partoj de la simila sed iomete pli malgranda ino de la Komuna ruĝvostulo.

La rilatoj de tiu specio estas malklaraj. Ĝi ne estis inkludita en la studo de Ertan (2006), kaj ĝia biogeografio kaj kolorbildo estas partikularaj. Laŭ tiuj ĝi ŝajnas pli proksima al la Nigra ruĝvostulo kaj ties parencoj ol al aliaj specioj de ties genro tiaj kiaj la Komuna ruĝvostulo.

Ili estas endemiaj loĝantaj birdoj en la Atlasoj de nordokcidenta Afriko. Ties habitato estas malferma arbaro de rokaj areoj ĝis 3000 m de altitudo en montaro. La nesto estas konstruita en arbusto aŭ surgrunde kaj la ovodemetado estas tipe de 3-6 ovoj.

La kanto de la masklo estas miksaĵo de aspraj sonoj kaj notoj kiel *svii-svii*. La alvoko estas plendema soleca noto, *hiih*.

La Diademruĝvostulo manĝas kiel muŝkaptulo, farante aerajn eksaltojn super preterpasantajn insektojn.

## Vidu ankaŭ 
* Ruĝvostuloj (grupo)

## Referencoj 
*  Malplej zorgiga

* **Ertan**, Kemal Topaç (2006): The evolutionary history of Eurasian redstarts, *Phoenicurus*. *Acta Zoologica Sinica* **52**(Supplement): 310–313. PDF plena teksto 

Kategorio:Muŝkaptuledoj
Kategorio:Birdoj de Afriko
Krásné Pole (Ostrava)

:*Ekzistas ankaŭ Krásné Pole (Chřibská) kaj Krasne Pole.*

**Krásné Pole** estas ekde la 24-a de novembro 1990 urboparto de la statuta urbo Ostrava en Ĉeĥio. Ĝi situas okcidente de Ostrava. Vivas ĉi tie  ().

## Historio 
* Vilaĝo fondita ĉirkaŭ la 13-a jarcento.
* La unua skriba dokumento pri la vilaĝo Krásné Pole estas el la jaro 1424.
* En la jaro 1447 princo Vilém lasis Krásné Pole en proprumadon de varleto Jan Donát el Velká Polom.
* En la jaro 1486 heredinto Petr Donát vendis velkopoloman senjorujon (la vilaĝon kaj burgaron Velká Polom, Krásné Pole, Vřesina, Čavisov, Lhotka) al fratoj Matěj kaj Petr Psinskidoj z Žitné.
* En la jaro 1492 Petr Psinský z Žitné a z Velké Polomi vendis la senjorujon al Jan z Ochab a z Bukvic, lia edzino Hedvika z Bitova kaj ilia filo Jindřich.
* En la jaro 1494 Jindřich z Ochab donis al sia edzino Anna z Petřvaldu doton 625 hungaraj florenoj en Krásné Pole, Čavisov kaj Lhotka.
* En la jaro 1500 tiu ĉi senjorujo transiris pro vendo je Jiřík Šíp z Bránice.
* En la jaro 1506 ĝi denove revenis en la posedaĵon de familio de Jindřich Hukovský z Ochab. Poste la senjorujon heredis lia filino Kateřina, kiu edziniĝis al Mikuláš Pražmo z Bílkova. Lasta el la familio de Pražmidoj, Karel Štěpán Josef grafo Pražma, vendis ĝin al Jiří Štěpán grafo el Vrbno.
* En la jaro 1685 Ferdinand Oktavián (filo de Jiří Štěpán) vendis la senjorujon al velehrada monaĥejo.
* En la jaro 1702 la velkopoloman senjorujon aĉetis Jindřich alodulo Wilczek el Dobrá Zemice kaj el Hlučín kaj kunigis ĝin kun klimkovica senjorujo. En ilia tenado la vilaĝo restis ĝis nuligo de servuteco en la jaro 1848.
* En la jaro 1843 en Krásné Pole estis 458 loĝantoj kaj 53 domoj.
* En la jaro 1890 en Krásné Pole estis 645 loĝantoj kaj 115 domoj.
* En la jaro 1921 en Krásné Pole estis 1&nbsp;076 loĝantoj kaj 174 domoj.
* En la jaro 1926 Krásné Pole estis alligita al loka tramvojo Svinov - Kyjovice.
* La 9-an de oktobro 1938 la municipo estis surbaze de Munkena interkonsento alligita al la nazia Germanio kaj enmembrigita en la t.n. Sudetan ĵupon en registara distrikto Opava.
* La 26-an de aprilo 1945 ĝi estis post malfacilaj bataloj liberigita fare de Ruĝa Armeo.
* En la jaro 1947 loĝis en Krásné Pole 1&nbsp;272 loĝantoj.
* En la jaro 1955 estis komencita aŭtobusa transporto ĝis Ostrava.
* En la jaro 1961 loĝis en 322 domoj kun 456 loĝejoj 1 643 loĝantoj.
* La 26-an de aprilo 1976 la municipo estis aligita al Ostrava.

## Loĝantaro 
## Interesaĵoj 
* Preĝejo de sankta Hedviko - patronino de Silezio
* Fajroestingista ekipaĵarejo (110 jaroj de agado de la propravolaj fajroestingistoj en la municipo Krásné Pole)
* Tombejo kun memorigaj arboj (buk červený)
* tra la urboparto en ties malsupra parto kondukas kampa kaj arbara tramvojo el Ostrava-Poruba ĝis Kyjovice, temas pri transporta apartaĵo kaj kuriozaĵo (fakte tio estas restaĵo de la devena sistemo de malnova loka interurba transporto en Ostrava-regiono)


Kategorio:Urbaj partoj de Ostrava
Trezoro de Staffordshire

eta|dekstra|Manŝirmilo
eta|dekstra|Oraĵoj el la trezoro
La **trezoro de Staffordshire** estas la plej granda aro de anglosaksaj oraĵoj iam ajn elfosita.

La trezoro estis eltrovata la 5-an de julio 2009 de Tony Herbert (inter kies ŝatokupoj estas la eltrovo de metalaĵoj en la grundo) en kampo posedata de Fred Johnson proksime al Lichfield. S-ro Herbert elfosis plurajn oraĵojn kaj informis la instancojn. Sekvis profesiaj esploroj far arkeologoj. La trezoro enhavas ĉirkaŭ 1,500 aĵojn, plejparte orajn, kvankam iuj estas arĝentaj. Inter ili estas multaj valoraj manŝirmiloj kaj ornamaĵoj forprenataj de armiloj. Al tia forpreno de valoraj armilaj ornamaĵoj aludas la epopeo Beowulf.

Ne certas kiel kuniĝis la trezoro (eble estis trofeoj el pluraj bataloj) nek al kiu ĝi apartenis: la kvanto de la aĵoj sugestas ke eble ĝi estis posedaĵo de reĝo de Mercia, kiu estis potenca anglosaksa regno. Spertuloj debatas ĉu la trezoro datiĝas de la sepa aŭ frua oka jarcento, ĉu de la malfrua oka aŭ frua naŭa jarcento.

*
ALIAciklo

eta|ALIAciklo kuŝbiciklo
**ALIAciklo** estas asocio en Rébénacq (Pyrénées-Atlantiques, Francio) kiu produktas kuŝbiciklojn. La asocio emfazas orientiĝon al rimedoj lokaj prefere al malproksimaj por ŝpari energikostojn ligitajn al longdistanca transporto de varoj. ALIAciklo dissendas informilojn kaj reklamilojn rete kaj papere en la franca kaj en Esperanto.

En 2009 kaj eko de 2010, la organizo estis firmao. En majo 2010 ĝi aliiĝis al franca asocio laŭ leĝo de 1901.

Ano de la asocio Marc Pleysier plenumis en julio-septembro 2009 rondvojaĝon tra tuta Francio per unu el la produktitaj kuŝbicikloj "ALIAunu", por diskonigi la firmaon, ties produktojn kaj prizorgi komercajn kontaktojn.

## Notoj 
## Eksteraj ligiloj 
* ALIAciklo 

Kategorio:Komerco per Esperanto
Kategorio:Biciklado
Kategorio:Ekologio
Globo (matematiko)

eta|dekstra|300px|Globo estas solido ene de sferoEn matematiko **globo** estas aro de punktoj, kies distanco al fiksita punkto – nomata centro – ne estas pli granda ol fiksita konstanto – la *radiuso de la globo*. Pli formale, en donita metrika spaco (X,\rho)\, globo estas aro elementoj de ĉi tiu spaco difinita kiel:
: 
\bar{K} _{\bar{o},r} = \{ \bar{p}: \rho(\bar{p},\bar{o}) \leqslant r \}

por konstantoj \bar{o}\in X,\ r>0,\, kiuj estas nomataj centro kaj radiuso de la globo.

Foje, la termino **sfero** estas uzata kun la signifo de **globo** (laŭ NPIV).

## Matematika globo en diversaj spacoj 
En tri-dimensia eŭklida spaco matematika globo aspektas kiel bulo, ĉar se oni uzas la formulon por eŭklida mezuro  \rho(\bar{a},\bar{b}) = \sum _{i=x,y,z} (a_i-b_i)^2 oni ricevas formulon:
: (x-x_0)^2+(y-y_0)^2+(z-z_0)^2\leqslant r^2,
En du-dimensia eŭklida spaco globo estas fakte disko, kaj en unu-dimensia estas segmento.

Kontraŭe, globo en metrika spaco kun metriko "urbo" aspektas kiel kubo.

## Vidu ankaŭ 
* Duonglobo
* Globo
* Globsegmento
* Globuso
* Sfero

Kategorio:Metrika geometrio
Elektrizo

dekstra|eta|250px|Elektrizita fervojo
**Elektrifikigo** - **Elektrizo** estas procedo de reguligo aŭ ŝanĝo de principo de sistemo tiel, por ke ĝi uzu al sia agado elektran energion.

Per tiu ĉi nocio estas markata precipe konstruado de bezonata infrastrukturo por provizado de domoj kaj fabrikoj per elektra energio aŭ enkondukado de fervoja tensiiga sistemo sur fervojo, sed por kiu lastatempe komencis uzi precipe termino **elektrizo**

## Elektrizo de fervojo 
**Elektrizo de fervojo** (en la pasinteco oni uzis la terminon **elektrifigo de fervojo**) estas procedo, kiam fervojo estas ekipata per firmaj trakciaj ekipaĵoj, kiuj servas por tensigo de movigaj veturiloj per elektra energio. La fervojo, kiu estas ekipita per tiuj ĉi elementoj, nomiĝas elektrizita fervojo.

Inter firmaj trakciaj ekipaĵoj apartenas:
* tensiigaj stacioj, kiuj estas ekipitaj per elektraj ekipaĵoj respondantaj al apartenanta tensiiga sistemo
** ĉe kontinua tensiigado tipe - trifaza transformatoro kaj ponteta rektifikatoro
** ĉe alterna tensiigado tipe transformatoro en speciala unufaza konekto
* kontakta stacio
* trakcia (trolea) kondukilaro aŭ tensigado de (tria) relo.

Kategorio:Elektra energio
Kategorio:Konstrukcioj de fervojoj
Kategorio:Elektra trakcio
Veřejná bezpečnost

[eta|250ra|[Škoda 1202 uzata de Korpuso de nacia sekureco en la sesdekaj jaroj]]
**Publika sekureco**, (ĉeĥe **Veřejná bezpečnost**, mallongigite kiel **VB**, slovake **Verejná bezpečnosť**, **VB**) estis konsistero de Korpuso de nacia sekureco, kiu plenumis agadojn, kiujn en la demokratiaj ŝtatoj kutime plenumas polico.

## Pereo de Publika sekureco 
Diference de Ŝtata sekureco, kiu pereis per ordono de ministro de enlando de Richard Sacher la 1-an de februaro 1990, estis Publika sekureco surbaze de leĝo "Pri Polico de Ĉeĥa respubliko" n-ro 283/1991 Sb. el la tago 21-an de junio 1991, ŝanĝita la 15-an de julio 1991 en Policon de Ĉeĥa respubliko, per simila leĝo de Slovaka Nacia Asembleo en Polican korpuson de Slovaka respubliko kaj per leĝo de Federacia Asembleo 333/1991 en Federacian polican korpuson kaj Korpuson de Burga polico.

## Ranga markigo de la membroj de VB 
La membroj de VB portis uniformojn en verda koloro (krom la kvindekaj jaroj kaj la sesdekaj jaroj, kiam estis uzataj la uniformoj bluaj) kun epoletoj laŭ la soveta modelo en ruĝa koloro, sur kiuj estis indika rango kaj skribaĵo *SNB* (en Slovakio *ZNB*).

Kategorio:Komunisma reĝimo en Ĉeĥoslovakio
Kategorio:Armitaj fortoj de Ĉeĥoslovakio
Kategorio:Polico
Klin Zha

**Klin Zha** estas ludtabulo, simila koncepte al ŝako. Estis kreita por la filmoj kaj Televidserio Star Trek, kaj estas la ŝako de la klingonoj. 

## Eksteraj ligiloj 
* The Authorized Klin Zha Homepage http://www.tasigh.org/takzh/open-portugues.html
* Lusíadas Editora http://www.lusiadas.com.br/eo/klingona.html

## Notoj kaj referencoj 
* The Authorized Klin Zha Homepage
* Korath sutai-Ang'K'Tolax with Kordite sutai-Tasighor. Rules for the game Klin Zha Copyright © 1989 by Leonard B. Loyd, Jr.

## Vidu ankaŭ 
* Klingono

Kategorio:Terminologio de Star Trek
Kategorio:Tabulludoj
Kategorio:Fikciaj ludoj
Saint-Sulpice-les-Champs

**Saint-Sulpice-les-Champs** estas franca komunumo lokita en la departemento Creuse kaj en la regiono Limoĝio. Ĝi havis 366&#160;loĝantojn laŭ censo plenumita en 1999.

maldekstra|100ra|Blazono de Saint-Sulpice-les-Champs.
__TOC__

## Geografio 
Saint-Sulpice-les-Champs etendiĝas sur 21,7&#160;km², kaj havis 366&#160;loĝantojn laŭ la lasta oficiala censo, tiel ke la loka loĝdenso estas nur 16&#160;homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Saint-Sulpice-les-Champs situas je alteco de 651&#160;metroj.

## Historio 
Antaŭ la franca revolucio de 1789 kaj la kreado de la departemento Creuse en 1790, Saint-Sulpice-les-Champs apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ino Jacqueline Larpin, kiu do fariĝis la loka urbestro.

## Administrado 
Saint-Sulpice-les-Champs estas la ĉefurbo de la kantono de Saint-Sulpice-les-Champs. Tiu kantono mem estas parto de la arondismento de Aubusson, unu el la du arondismentoj de la departemento Creuse.

## Vidu ankaŭ 
* Komunumoj de Creuse
* Kantono de Saint-Sulpice-les-Champs

Kategorio:Komunumoj de Creuse
Tirano (apartigilo)

La vorto **Tirano** signifas:
* En la antikva Grekio, tirano estis homo, kiu kontraŭleĝe prenis la potencon. Pli malfrue, tiu vorto prenis la sencon de despoto.
* Tirano estas la ĉefurbo de Albanio
* Tirano (Italio) estas komunumo de Italio
** Tirano (RFI) (stacidomo) estas fervoja stacio en Tirano (Italio)
** Tirano (RhB) (stacidomo) estas fervoja stacio en Tirano (Italio)
Rhyacornis

***Rhyacornis*** estas genro de birdoj de la familio de Muŝkaptuledoj. Ili formas parton de la grupo de la ruĝvostuloj, sed ne estas proksimaj parencoj de la veraj ruĝvostuloj nome fenikuroj.

Temas pri birdoj de Azio.

Ĝi enhavas la jenajn speciojn:
* Luzona ruĝvostulo (*Rhyacornis bicolor*)
* Plumbagriza ruĝvostulo (*Rhyacornis fuliginosa*)

La unua specio estas endemismo de Filipinoj kaj la dua, pli disvastigata, estas en granda parto de suda kaj sudorienta Azio.

Kategorio:Muŝkaptuledoj
Kategorio:Birdoj de Azio
Blankakrona ruĝvostulo

La **Blankakrona ruĝvostulo** (***Chaimarrornis leucocephalus***) estas specio de birdo de la familio de Muŝkaptuledoj en la monotipa genro ***Chaimarrornis***. La genra nomo de tiu specio devenas el la grekaj *ĥeimarrhos* signife "torento" kaj *ornis* signife "birdo". Tiuj radikoj aludas al la preferata habitato de montaraj torentoj.

La nomo de *Blankakrona ruĝvostulo* estas kaŭzata de la **tre blankaj kaj kontrastaj krono kaj nuko** kontraŭ la nigraj frunto, vizaĝo, gorĝo, brusto, flugiloj kaj dorso, siavice ankaŭ tre kontrastaj kun la tre ruĝoranĝaj ventro, pugo kaj vosto, kies bordo estas denove nigra. Ankaŭ la latina nomo de la specio *Ch. leucocephalus*, kiu devenas el latinigitaj vortoj de la antikva greka nome *leŭkos* signife "blanka" kaj *kefalos* signife "kapo", aludas al la ĉefa karaktero de la blankega krono.

Ili manĝas ĉefe insektojn ĉe montaraj rojoj.

Ĝi troviĝas en Afganio, Butano, Ĉinio, Barato, Laoso, Birmo, Nepalo, Pakistano, Taĝikio, Tajlando kaj Vjetnamio. Ties natura habitato estas moderklimataj arbaroj.

## Referencoj
* BirdLife International 2004. Chaimarrornis leucocephalus. 2006 IUCN Ruĝa Listo de Minacataj Specioj. Konsultita la 25an de julio 2007.

## Notoj 
Kategorio:Muŝkaptuledoj
Kategorio:Birdoj de Azio
Ariono de Metimno

**Ariono de Metimno** estis duone legenda poeto kaj muzikisto en Antikva Grekio de la 7-a jarcento a.K., rigardita kiel la eltrovinto de la ditirambo.
[eta|dekstra|280px|[William Bouguereau, *Ariono rajdante hipokampon*, 1855, Artmuzeo en Klevlando]]

Li naskiĝis en urbo Metimno, en insulo Lesbo, kaj vivis en la kortego de Periandro, tirano de Korinto.
[eta|*Ariono rajdanta [delfinon*, de Albrecht Dürer ĉ. 1514]]

Li estas ĉefe konata por esti minacita je morto far de maristoj kaj savita far de delfenoj.

:Laŭ Herodoto, Ariono gajnis valorajn premiojn en muzika konkurso en Sicilio. Dum lia reveno per ŝipo, enviemaj maristoj decidis mortigi lin por ŝteli lian riĉaĵojn. La ŝtelistoj lasis al li elekton: sinmortigi aŭ esti ĵetita en la maron.

:Ariono elpetis ludi muzikon antaŭ morti; li muzikis per sia citro laŭdon al Apolono. Lia kantoj altiris delfenojn ĉirkaŭ la ŝipo; Ariono tiam saltis en la maron, kaj delfeno prenis lin sur sia dorso kaj portis lin ĝis la sanktejo de Posejdono de Kabo Matapano (en Lakonio).

La konstelacio Delfeno honoras la delfenon, kiu savis Arionon.

Kategorio:Mitologio
Kategorio:Helenaj poetoj
Kategorio:Naskiĝintoj en la 7-a jarcento a.K.
Luzona ruĝvostulo

La **Luzona ruĝvostulo** (***Rhyacornis bicolor***) estas specio de birdo de la familio de Muŝkaptuledoj kaj genro de *Rhyacornis*, kiu havas krom tiun specion, kiu estas endemismo de la nordo de Filipinoj, nur alian kiu estas pli disvastigata en multaj sudaziaj landoj. Ties natura habitato estas subtropikaj aŭ tropikaj humidaj arbaroj de malaltaj teroj kaj subtropikaj aŭ tropikaj humidaj montarbaroj ĉiam ĉe riveroj. Ĝi estas minacata pro habitatoperdo. Ili formas parton de la grupo de la ruĝvostuloj, sed ne estas proksimaj parencoj de la veraj ruĝvostuloj nome fenikuroj.

maldekstra|eta|Illustration av en luzonrödstjärt.
Ĝi estas 15 cm longa birdo kun ĝenerala **bluoranĝa koloro**. Masklo havas malhelajn grizbluajn suprajn partojn, nuance al bruno en flugiloj. Tre oranĝbrunaj pugo, vosto kaj ventro. La ino estas simila, kvankam pli senkolora kun pli brunecaj pugo kaj vosto.

La voĉo estas komponita de altatonaj fajfoj.

La populacio estas ĉirkaŭkalkulita inter 2,500 kaj 10,000 individuoj, sed malpliiĝanta, ĉar estas danĝera minaco de redukto de habitato. La teritorio estas ĉirkaŭkalkulata je 7,200 km².
La Luzona ruĝvostulo estas endemia de Filipinoj, kie ĝi loĝas ĉefe en sudo de Cordillera Central kaj ankaŭ ĉe montaro Sierra Madre en Luzono. Ĝenerale ĝi estas nekomuna kaj probable malpliiĝanta pro malgranda habitato ene de malgranda teritorio.

## Referencoj 
* BirdLife International 2006. Rhyacornis bicolor. 2006 IUCN Ruĝa Listo de Minacataj Specioj. Konsultita la 27an de julio 2007.
* Informo pri priskribo kaj disvastiĝo  Konsultita la 25an de septembro 2009.

## Eksteraj ligiloj 
* BirdLife Species Factsheet. 

Kategorio:Muŝkaptuledoj
Kategorio:Birdoj de Azio
Hoĝsona ruĝvostulo

[eta|Hoĝsona ruĝvostulo [MHNT]]
La **Hoĝsona ruĝvostulo** (***Hodgsonius phaenicuroides***) estas specio de birdo de la familio de Muŝkaptuledoj en la monotipa genro ***Hodgsonius***. Ili formas parton de la grupo de la ruĝvostuloj, sed ne estas proksimaj parencoj de la veraj ruĝvostuloj nome fenikuroj.

Temas pri ĝenerale grizblua birdo kun pli malhela nuanco en vosto kaj ĉefe ruĝecbruna en suba vosto kaj malhelbruna en supra vosto.

Ili troviĝas en Butano, Ĉinio, Barato, Laoso, Birmo, Nepalo, Pakistano, Tajlando kaj Vjetnamio. Ties natura habitato estas moderklimataj arbaroj.

## Referencoj
* BirdLife International 2004. Hodgsonius phaenicuroides. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Azio
Piranjo

alternative=Pygocentruscariba.jpg|eta|Pygocentruscariba
**Piranjoj** aŭ *Segildentaj salmoj* estas fiŝoj ĉu karnovoraj ĉu ĉiomanĝantaj, de nesala akvo, kiuj loĝas en riveroj de Sudameriko, ĉefe en Amazonio, ĉe la rivero Orinoko, la Gujanoj kaj Paragvajo. Temas pri malgrandaj fiŝoj kun rondoforma kapo, kiuj estas helbluaj havante nigrecajn makulojn.

Tiel nomiĝas ĉiuj aŭ multaj el la specioj de kelkaj genroj ene de la subfamilio de la *Serrasalmenoj*, subfamilio kiu inkludas ankaŭ fiŝojn herbomanĝantajn; plej parto de la specioj ne estas danĝeraj por homoj, kelkaj jes. La piranjoj estas plej ofte 15 al 30 cm longaj, kvankam kelkaj estas ĝis pli da 40 cm longaj. Ili estas vaste konataj pro la akregaj dentoj kaj agresemo. Kvankam temas pri malgrandaj fiŝoj, proporcie ties makzeloj estas grandaj kaj havantaj dentojn triangulajn kaj akregajn. Tiuj specioj povas mordi forte kaj rapide.

Ĉefe la specio *Pygocentrus nattereri* kun suba ruĝa parto elstaras pro sia agresemo per kiu ili atakas vunditajn aŭ malfortajn bestojn, ekzemple idojn de ardeoj kaj aliaj akvobirdoj kiuj nestumas super la riveroj kie loĝas tiu specio. La famo venas el la fakto ke kiam tiuj piranjoj atakas predon okazas vertiĝa kaj frenezeca kirlado ĉirkaŭ la mortanta besto. Ankaŭ idoj de serpentoj, kapibaroj aŭ kajmanoj estas manĝo por piranjoj.

La vivejo estas riveretoj kiuj inundas inundeblajn ebenaĵojn. Fakte kiam la inundo retiriĝas, se la piranjoj ne rapide trovas la vojon al ĉefaj riveroj, restas en sekiĝontaj flakoj kaj iĝas manĝo por la samaj specioj kiujn antaŭe ili manĝis, nome ardeoj, vadbirdoj, kajmanoj ktp.

## Notoj 
Kategorio:Fiŝoj
Kategorio:Neotropisa faŭno
Kategorio:Faŭno de Sudameriko
Altlernejo de entreprenado

**Altlernejo de entreprenado, a.&nbsp;s.** (angle *Business School Ostrava plc*) estas la plej juna altlernejo sur teritorio de Ostrava. Ŝtatan konsenton donis la ĝi MLJG la 29-an de majo 2000. Nuntempe la lernejo havas akrediton por instruado de prezenta bakalaŭra programo *Ekonomiko kaj manaĝerado* kaj liganta magistra programo. Rektoro de la lernejo estas Doc. PhDr. Josef Jünger, CSc.

## Eksteraj ligiloj 
* Oficialaj ttt-paĝoj 

Kategorio:Altlernejoj en Ostrava
Kategorio:Silezia Ostrava
Saint-Marc-à-Loubaud

**Saint-Marc-à-Loubaud** estas franca komunumo lokita en la departemento Creuse kaj en la regiono Limoĝio. Ĝi havis 133&#160;loĝantojn laŭ censo plenumita en 2006. La komunumo apartenas al la natura regiona parko Millevaches.

__TOC__

## Geografio 
Saint-Marc-à-Loubaud etendiĝas sur 18,42&#160;km², kaj havis 133&#160;loĝantojn laŭ la lasta oficiala censo, tiel ke la loka loĝdenso estas nur po 7&#160;homoj laŭ kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Saint-Marc-à-Loubaud situas je alteco de 774&#160;metroj.

## Historio 
Antaŭ la franca revolucio de 1789 kaj la kreado de la departemento Creuse en 1790, Saint-Marc-à-Loubaud apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Jacques Farges, kiu do fariĝis la loka urbestro.

## Administrado 
Saint-Marc-à-Loubaud apartenas al la kantono de Gentioux-Pigerolles, kies ĉefurbo estas Felletin. Tiu kantono mem estas parto de la arondismento de Aubusson, unu el la du arondismentoj de la departemento Creuse.

## Vidu ankaŭ 
* Komunumoj de Creuse
* Kantono de Gentioux-Pigerolles

Kategorio:Komunumoj de Creuse
Plumbagriza ruĝvostulo

La **Plumbagriza ruĝvostulo** (***Rhyacornis fuliginosa***) estas specio de birdo de la familio de Muŝkaptuledoj kaj genro de *Rhyacornis*, kiu havas ankaŭ nur alian specion, kiu estas endemismo de Filipinoj, dum tiu estas pli disvastigata en sudaziaj landoj kiel Afganio, Butano, Ĉinio, Barato, Laoso, Birmo, Nepalo, Pakistano, Tajvano, Tajlando kaj Vjetnamio. Ili formas parton de la grupo de la ruĝvostuloj, sed ne estas proksimaj parencoj de la veraj ruĝvostuloj nome fenikuroj.

Temas pri birdo simila laŭ aspekto al la Nigra ruĝvostulo, ĉar estas ankaŭ ĝenerale **nigreca kun ruĝa vosto**, sed la Nigra ruĝvostulo havas kromajn blankajn flugilmakulojn kaj dukoloran voston, ĉar ties centro estas bruna dum la bordo estas ruĝecaj, dum ĉe la Plumbagriza ruĝvostulo la **vosto estas tute bruneca** kun iom da ruĝeca nuanco, sed kolore homogena kaj la ĝenerale nigreca koloro estas nuance al malhelgriza, kion montras la nomoj de la specio Plumbagriza ruĝvostulo kaj *Rh. Fuliginosa*, kio aludas en la latina al malhelgriza koloro.

La preferata habitato estas rapidaj torentoj kun ŝtonoj. Ili ŝajne preferas ankaŭ torentojn kun granda populacio de insektoj kiaj Efemeroj.

Ties natura habitato estas subtropikaj aŭ tropikaj humidaj arbaroj de malaltaj teroj kaj subtropikaj aŭ tropikaj humidaj montarbaroj.

Image:Plumbeous Water Redstart (Male) I IMG 6640.jpg|ĉe Kasol en Kullu - Manali Distrikto de Himaĉal Pradeŝ, Barato
Image:Plumbeous Water Redstart (Male) I IMG 6457.jpg‎ |ĉe Kasol en Kullu - Manali Distrikto de Himaĉal Pradeŝ, Barato
 Image:Plumbeous Water Redstart (Female) I2 IMG 2901.jpg|en Kullu - Manali Distrikto de Himaĉal Pradeŝ, Barato

## Referencoj
Kategorio:Muŝkaptuledoj
Kategorio:Birdoj de Azio
Oltárc

**Oltárc** estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Letenye.
300px|eta|Ĉirkaŭaĵo de Oltárc
## Bazaj informoj
* Areo: 30&nbsp;km² 
* Loĝantaro: 310
* Poŝtkodo: 8886
* Telefonprefikso: 93
* Koordinatoj: 46°31′52″N 16°49'57″E

## Situo
Oltárc situas en Montetaro Zala sur deklivoj, ĉe monto 338 m-ojn alta (la plej alta en Zala), fine de longa sakovojo, laŭ etfervojo el Csömödér. Letenye troviĝas 17, Nagykanizsa 18, Nova 25, Zalakaros 27, Lenti 30, Zalaegerszeg 45&nbsp;km-ojn.

## Historio
En la proksimo el la bronzepoko terfortikaĵo restis. La unua skriba mencio devenis pri la vilaĝo el 1290 laŭ tiama hungara ortografio *"Oltarcy"*. En 1576 la turkoj bruldetruis la komunumon. La rehomiĝo en la komenco de la 18-a jarcento okazis. En 1945 oni disdonis parcelojn al 121 malriĉaj vilaĝanoj el la grandbieno. En 1960 kolĥozo formiĝis. Vilaĝservoj estas aŭtonomio de ciganoj, kulturdomo, kuracejo (semajne po 1), turista gastejo, migra poŝto.

## Vidindaĵoj
* romkatolika preĝejo omaĝe al Reĝo Stefano la 1-a (Hungario)
* monumento pri falintoj dum la mondomilitoj

Kategorio:Vilaĝoj de departemento Zala
Gimnazio Ostrava-Hrabůvka

**Gimnazio, Ostrava-Hrabůvka, kontribua organizaĵo** estas ŝtata gimnazio, kies establinto estas Moraviasilezia regiono. En lerneja registro la lernejo havas registritaj studajn fakojn *Gimnazio&nbsp;–&nbsp;ĝenerala* (79-41-K/401) por la kvarjaraj kaj (79-41-K/801) la okjaraj studadoj kaj fako *Gimnazio* (79-41-K/81) de plurjara studado.

## Historio 
En la jaro 1953 estiĝis unue Dekunujara mezlernejo (1953–1958). La estiĝo de lernejo estis kunigita kun Leĝo pri unueca lernejafero kaj establinto fariĝis Regiona nacia komitato en Ostrava. Laŭ administra principo novaj studentoj fariĝis lernantoj el urbopartoj Vítkovice, Starý Zábřeh, Hrabová kaj apudaj municipoj. Profesoraro estis kreita el instruistoj de Matica gimnazio, gimnazio en Ostrava-Přívoz kaj sanitara lernejo. La unua direktorino fariĝis Irena Vantuchová. Komune kun la meza lernerjo havis en la konstruaĵo sidejon ankaŭ baza lernejo.

Fine de la 50-aj jaroj kaj komence de la 60-aj jaroj la lernejo fariĝis unue dekdujara lernejo kaj poste Meza ĝenerale kleriga lernejo. Sed post malfermo de lernejo de la sama tipo en Ostrava-Zábřeh okazis malfluso de lernantoj. Plua kaŭzo de la malaltiĝanta stato de la lernantoj estis nuligo de loĝejfonduso de Ferfabriko Vítkovice, kiu koneksis kun disvastigado de uzinoj de VŽKG.

Printempe de 1968 estis komencita konstruado de nova konstruaĵo, ties malfermo estis planita por jaro 1970. Tiutempe estiĝis ankaŭ unuaj klasoj de la kvarjara gimnazio. Pro malfruigita realigo la instruado komencis en la novaj spacoj en Ostrava-Hrabůvka en strato *Františka Hajdy 34* nur la 25-an de septembro 1974. La konstruaĵo tiam prezentis la plej modernan objekton enkadre de la ostravaj mezlernejoj.

Kategorio:Gimnazioj en Ostrava
Kategorio:Hrabůvka
Konservatorio de Janáček Ostrava

eta|250px|La konstruaĵo de konservatorio
eta|La konservatoria konstruaĵo de 1996
**Konservatorio de Janáček Ostrava** estis fondita en la jaro 1953.

## Antaŭuloj 
En la jaro 1890 Rudolf Kadleček fondis privatan muzikan lernejon. En la jaro 1907 estis en Mariánské Hory fondita Muzika kaj orgena lernejo de Matica lerneja, donanta fakan klerecon al muzikistoj el la ĉirkaŭaĵo. Tiu ĉi lernejo pli poste transformiĝis en Instituton de muziko kaj kantado de Masaryk. Komune kun Muzika lernejo de Leoš Janáček (fondita en la jaro 1935) ĝi kreis kondiĉojn por estiĝo de Pli supera muzike pedagogia lernejo - la hodiaŭa konservatorio.

## Eksteraj ligiloj 
* Konservatorio de Janáček kaj Gimnazio en Ostrava (oficialaj ttt-paĝoj)

Kategorio:Muziklernejoj en Ĉeĥio
Kategorio:Mezlernejoj en Ostrava
Kategorio:Moravia Ostrava
Kategorio:Muziko en Ostrava
Kategorio:Leoš Janáček
Janáček
Kategorio:Lernejoj fonditaj en 1953
Csapi

**Csapi** [ĉapi] estas malgranda vilaĝeto en Hungario, en regiono Okcidenta Transdanubio, en departemento Zala, en Distrikto Nagykanizsa.

## Bazaj informoj 
* Areo: 10 km²
* Loĝantaro: 180
* Poŝtkodo: 8756
* Telefonprefikso: 93
* Koordinatoj: 46°31′44″N 17°05'23″E

## Situo 
Csapi situas sur ebenaĵo, laŭ flankovojoj, ĉefvojo el Budapeŝto preteriras. Zalakaros troviĝas 5, Nagykanizsa 14, Pacsa 27, Balatonszentgyörgy 30 km-ojn.

## Historio 
La unua skriba mencio devenis pri la vilaĝo el 1302 laŭ tiama hungara ortografio *"Chopi"*. En 1600 la turkoj faris senhoma la komunumon. La rehomiĝo en la 18-a jarcento okazis.

Vilaĝservoj estas lernejo, 2 vendejoj, drinkejo, migra poŝto. La municipa administracio en Nagyrécse funkcias.

## Vidindaĵoj 
* romkatolika preĝejo omaĝe al Dipatrino (Granda)

Kategorio:Vilaĝoj de Hungario
Kategorio:Vilaĝoj de departemento Zala
Dupiedulo

**Dupiedulo** estas estaĵo, kiu kutimas moviĝi per du malsupraj
membroj, kaj pli ofte iras tiel ol per alia rimedo

La dupiedeco estas karakterizilo de Homo, kvankam ankaŭ aliaj bestoj estas dupiedaj.

En la fino de la 20-a jarcento aperis dupiedaj maŝinoj, (vidu: ASIMO, Qrio)

## Dupiedaj bestoj 
* La birdo, la strutoformaj birdoj estas kelkaj el pli rapidaj dupieduloj.
* Kelkaj dinosaŭroj, kiel la fama tiranosaŭro, ornitomimo, strutomimo kaj aliaj teropodoj.
* Kelkaj mamuloj: la makropodedoj (inter kiuj kanguruoj), dipodedoj, kaj kompreneble la Homenoj.

## Bildaro 

Dosiero:Beipiaosaurus.jpg|Beipiaosaurus
Dosiero:Strauss m Tanzania.jpg|Virstruto

Dosiero:HONDA ASIMO.jpg|Roboto ASIMO

Kategorio:Zoologio
Trafika regularo

**Trafika regularo** estas regularo, montranta devojn por stirantoj de veturiloj kaj piedirantoj, ankaŭ teknikajn postulojn, prezentatajn al veturiloj por garantii trafikan sekurecon.

## Historio 
Historio de la nuntempa trafika regularo devenas el Londono. La  sur la placo antaŭ Parlamento estis instalita mekanika fervoja semaforo kun kolora disko. Ĝia inventinto — Ĝ. P. Najt — estis specialisto pri fervojaj semaforoj. La instalaĵo estis regata permane kaj havis du semaforajn alojn. La aloj povis okupi diversajn situojn: la horizontala — la signalo "stop" kaj la mallevitaj je la angulo 45 gradoj — oni povas moviĝi atente. Ĉe mallumiĝo oni ŝaltis turnantan gasan lanternon, kiu signalis per la ruĝa kaj verda trafiklumoj. Al la semaforo estis alstarigita livreulo, en kies devoj eniĝis levi kaj mallevi la alojn kaj turni la lanternon. Tamen teknika realiĝo de la instalaĵo evidentiĝis malsukcesa: grincado de la ĉeno de la levmekanismo estis tiom laŭta, ke preterveturantaj ĉevaloj sin flankenĵetadis kaj baŭmadis. Ne ĝisfunkciinte eĉ unu monaton, la  la semaforo eksplodis, troviĝanta ĉe ĝi policisto estis vundita.

Pratipoj de la nuntempaj trafiksignoj oni povas kalkuli tabulojn, sur kiuj montriĝis direkto de movo al loĝloko kaj distanco ĝis ĝi.

La decido pri kreado de la unueca eŭropa trafikregularo estis akceptita en 1909 en la tutmonda konferenco en Parizo, pro plimultiĝo de nombro de aŭtomobiloj, kresko de rapidoj kaj intenseco de movo sur publikaj stratoj. La sekva grava paŝo estis akcepto de "Konvencio pri lanĉo de unuformeco en signalaron sur vojoj" en 1931 en Ĝenevo.

## Vidu ankaŭ 
*Viena interkonsento pri trafiko
*Trafiksigno

Kategorio:Trafiko
Kategorio:Transporto
Episkopejo de Ostrava-Opava

eta|dekstra|250px|Ostrava-Opava episkopejo
La **episkopejo de Ostrava-Opava** estas la sidejo de la episkopo de Ostrava-Opava kaj lia oficejo, same kiel la oficejo mem. Ĝi troviĝas en Ostrava.

Post fondo de la episkopujo en la jaro 1996 la episkopejo havis sidejon en la 2-a etaĝo de paroĥa konstruaĵo en *placo de Msgre. Šrámek*. En la jaro 1998 estis komencita konstruado de nova konstruaĵo, kiu estis solene konsekrita kaj ekuzita la 11-an de februaro 2000.

La nova konstruaĵo situas apud preĝejo de sankta Venceslao sur loko de detruita industria lernejo. La moderna konstruaĵo kaŭzis kontraŭajn reagojn, kiuj markas ĝin kiel distrema (rilate al la historia konstruaĵo de la preĝejo en ties senpera proksimeco). Sur ties fasado troviĝas plastikaĵo de sankta Hedvigo de Silezio en superviva grandeco.

## Eksteraj ligiloj 
* Oficialaj ttt-paĝoj 

Kategorio:Ostrava-opava diocezo
Kategorio:Konstruaĵoj en Ostrava
Kategorio:Moravia Ostrava
Zalasárszeg

**Zalasárszeg** [zalaŝArseg] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa.

## Bazaj informoj 
* Areo: 3 km²
* Loĝantaro: 110
* Poŝtkodo: 8756
* Telefonprefikso: 93
* Koordinatoj:

## Situo 
Zalasárszeg situas en Montetaro Zala sur tre mildaj deklivoj, laŭ ĉefvojo el Budapeŝto, aŭtoŝoseo Budapeŝto-Zagrebo preteriras. La vilaĝo kontaktiĝas kun Kisrécse. Zalakaros kaj Nagykanizsa troviĝas po 10, Zalaegerszeg 56, Budapeŝto 199 kilometrojn http://www.tavolsag.hu/index.asp?go=tavolsag&i1=2972&i2=9566 .

## Historio 
La unua skriba mencio devenis pri la vilaĝo el 1323 en formo *"Sarzegh"*. La nuna loknomo uziĝas de 1908. Vilaĝservoj estas kulturdomo, biblioteko, migra poŝto.

## Vidindaĵoj 
* romkatolika kapelo omaĝe al Dipatrino (Neĝa)
* monumento pri falintoj de 1993

Kategorio:Vilaĝoj de Hungario
Kategorio:Vilaĝoj de departemento Zala
Moutier-d'Ahun

'''Moutier-d'Ahun''' estas franca komunumo lokita en la departemento Creuse kaj en la regiono Limoĝio. Ĝi havis 193&#160;loĝantojn laŭ censo plenumita en 1999.

__TOC__
## Geografio 
Moutier-d'Ahun etendiĝas sur 9,91&#160;km², kaj havis 193&#160;loĝantojn laŭ la lasta oficiala censo, tiel ke la loka loĝdenso estas nur 19&#160;homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo. 

La regiono ĉefe konsistas el malaltaj montoj kaj altebenaĵoj : la plej alta punkto de Moutier-d'Ahun situas je alteco de 456&#160;metroj.

## Historio 
Antaŭ la franca revolucio de 1789 kaj la kreado de la departemento Creuse en 1790, Moutier-d'Ahun apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Jean-Claude Trunde, kiu do fariĝis la loka urbestro.

## Monumentoj 
La abatejo Moutier-d'Ahun situas sur la teritorio de la samnoma komunumo.

## Administrado 
Moutier-d'Ahun apartenas al la kantono de Ahun, kies ĉefurbo estas Ahun. Tiu kantono mem estas parto de la arondismento de Guéret, unu el la du arondismentoj de la departemento Creuse.

## Vidu ankaŭ 
*Komunumoj de Creuse
*Kantono de Ahun

Kategorio:Komunumoj de Creuse
Ostrava universitato en Ostrava

**Ostrava universitato en Ostrava** (, ) estas la plej malnova publika universitato en Ostrava. Ĝi konsistas el ses fakultatoj kaj du institutoj. Ĝi donas kompletan altlernejan klerecon al studentoj en prezenta kaj kombina manieroj de la studado en bakalaŭraj, magistraj, ligantaj magistraj kaj doktoraj studaj programoj.

## Historio 
En la jaro 1953 estis en Opava malfermita Plejalta Pedagogia Lernejo, kiu klerigis instruistojn por la 2-a grado de la bazaj lernejoj. Ties agadon transprenis en la jaro 1959 establita Pedagogia Instituto, kies sidejo fariĝis Ostrava. En la jaro 1964 tiu ĉi instituto akiris statuton de memstara pedagogia fakultato, kiu dum la kvarjara studado instruis la estontajn instruistojn por la 1-a kaj la 2-a gradojn de la bazaj lernejoj. Je iom pli poste la fakultato enkondukis ankaŭ la kvinjaran studadon por lernejoj de la t.n. 3-a grado. La memstara universitato mem estis fondita la 28-an de septembro 1991.

## Fakultatoj kaj institutoj 
### Fakultato de sociaj studoj 
La fakultato de sociaj studoj estis fondita la 1-an de aprilo 2008. Ĝi ebligas al interesantoj studon de socisciencaj (precipe sociaj) sciencoj.

### Fakultato de arto 
La fakultato de arto estis fondita la 1-an de aŭgusto 2007. Ĝi realigas studajn programojn de muzikaj artoj kaj belartoj kaj en konekso kun tio artan, sciencan kaj alian kreeman agadon.

### Fakultato de sanitaraj studoj 
La fakultato de sanitaraj studoj estiĝis kiel sekvanto de Sanitare-socia fakultato.

### Filozofia fakultato 
### Pedagogia fakultato 
La pedagogia fakultato estiĝis surbaze de leĝo n-ro 314/1991 Sb. per unuigo de Pedagogia Fakultato en Ostrava kun Ostrava Universitato. Ties konstruaĵo B estas secesia duetaĝa konstruaĵo kun bazplano de ĉevalhufo konstruita en la jaro 1898-1901. Konstruita ĝi estis laŭ propono de la viena arkitekto Artur Streit. Atentemon katenos ties asimetria enirejo, riĉe ornamita fasado kaj tegmenta kupolo. Origine havis sidejon en ĝi germana gimnazio.

### Natursciencista fakultato 
La natursciencista fakultato estis fondita la 1-an de oktobro 1991.

### Eŭropa esplora instituto de socia laboro 
La eŭropa esplora instituto de socia laboro (EVIS) estiĝis en la jaro 2007 per kunlaboro de Fakultato de sociaj studoj de Ostrava universitato, Katolika universitato Eichstätt-Ingolstadt, Universitato Hertfordshire, Katolika universitato Lille, Universitato Kuopio, Universitato en Trnava kaj Katolika alta faklernejo Kolonjo. La celo de EVIS estas realigi en la partneraj landoj kaj ekster ili projektojn kaj krei klerigajn materialojn por la studaj programoj de la socia laboro.

### Instituto por esploro kaj aplikado de neakra modelado 
La instituto por esploro kaj aplikado de neakra modelado esploras teoriajn bazojn de progresintaj metodoj de prilaborado de informoj pezigitaj de necerteco kaj evoluigas instrumentojn por modelado de sistemoj, por kies priskribo estas je dispono informoj pezigitaj de malcerteco.

## Ligiloj 
### Eksteraj ligiloj 
* Oficialaj ttt-paĝoj

Kategorio:Altlernejoj en Ostrava
Kategorio:Moravia Ostrava
Kategorio:Publikaj altlernejoj en Ĉeĥio
Aulon

**Aulon** estas la nomo de pluraj geografiaĵoj.

***Aulon** estas komunumo en la franca departemento Creuse.
***Aulon** estas komunumo en la franca departemento Haute-Garonne.
***Aulon** estas komunumo en la franca departemento Hautes-Pyrénées.
Episkopa gimnazio en Ostrava

**Episkopa gimnazio en Ostrava** estas ĝenerala gimnazio establita kaj trafikata de Episkopujo de Ostrava-Opava. Ĝi proponas kvarjaran kaj okjaran studan programojn. Ties celo estas preparo de la studentoj por altlerneja studado kaj edukado de studentoj laŭ kristanaj principoj kaj valoroj. Ĝi havis kapaciton 300 lernantoj.

## Historio 
Episkopa gimnazio en Ostrava komencis instruadon en lernojaro 1991/1992 tiam ankoraŭ kiel Eklezia gimnazio kaj establinto estis Ĉefdiocezo de Olomouc. Kun estiĝo de Episkopujo de Ostrava-Opava (1996) okazis ŝanĝo de la establinto kaj alinomigo de la gimnazio al la nuntempa nomo.

Al la lernojaro 2005/2006 estis en la lernejo sole okjara studa ciklo. Ekde la lernojaro 2006/2007 estis malfermita la 1-a lernojaro de kvarjara studa ciklo de la gimnazio. Ekde la lernojaro 2009/2010 estos jam malfermitaj ĉiuj lernojaroj de la kvarjara studa ciklo kaj kapacito estos plialtigita je 360 lernantoj.

## Strukturo de la lernojaroj 
La gimnazio havas kvarjaran kaj la okjaran studan programojn.

* La kvarjara studa programo - klasoj: la unua lernojaro, la dua lernojaro, la tria lernojaro kaj la kvara lernojaro.
* La okjara studa programo - klasoj: unua, dua, tria, kvara, kvina, sesa, sepa kaj oka.

## Aktivecoj 
La lernejo enaktiviĝas en diversajn agadojn. Tio estu sportaj, kulturaj aŭ pluaj.
* lerneja kantista ensemblo Magnificat
* schola
* futbala teamo
* florbala teamo
* basketbala teamo
* gimnastoj
* atletoj
* ŝakludistoj
* aranĝado de propra adventa koncerto, balo, akademio ktp.
* kaj pluaj

Kategorio:Gimnazioj en Ostrava
Kategorio:Lernejoj de Ostrava-opava diocezo
Kategorio:Poruba
Lasztonya

**Lasztonya** [lastonja] estas tre malgranda vilaĝo en Hungario, en regiono Okcidenta Transdanubio, en departemento Zala, en Distrikto Letenye.

## Bazaj informoj 
* Areo: 9&nbsp;km²
* Loĝantaro: 86
* Poŝtkodo: 8887
* Telefonprefikso: 93
* Koordinatoj: 46°33′25″N 16°43'07″E

## Situo 
Lasztonya situas en Montetaro Zala en valo de rojo, laŭ traira flankovojo, laŭ etfervojo el Csömödér. Letenye troviĝas 17, Nova 18, Lenti 19, Nagykanizsa 29&nbsp;km-ojn.

## Historio 
La unua skriba mencio devenis pri la vilaĝo el 1381 laŭ tiama hungara ortografio *"Lazthonya"*. En 1828 vivis tie 42 impostantoj en 17 domoj. En 1945 oni disdonis parcelojn al 96 malriĉaj vilaĝanoj el la grandbieno. Vilaĝservoj estas kulturdomo, biblioteko, kuracejo, migra poŝto.

## Vidindaĵoj 
* romkatolika preĝejo omaĝe al Dipatrino (Reĝino de Rozario) en vilaĝparto Kámaháza
* kampanilo el la 18-a jarcento
* monumento pri falintoj dum la mondomilitoj

Kategorio:Vilaĝoj de Hungario
Kategorio:Vilaĝoj de departemento Zala
Kisrécse

**Kisrécse** [kiŝrEĉe] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa. Kis signifas: malgranda kaj faras diferencon de Nagyrécse.
eta|Blazono de Kisrécse

## Bazaj informoj 
* Areo: 3 km²
* Loĝantaro: 180
* Poŝtkodo: 8756
* Telefonprefikso: 93
* Koordinatoj: 46°30′05″N 17°03'39″E

## Situo 
Kisrécse situas Montetaro Zala sur mildaj deklivoj, laŭ traira flankovojo. La vilaĝo kontaktiĝas kun Zalasárszeg kaj preskaŭ kontaktiĝas kun Nagyrécse. Zalakaros kaj Nagykanizsa troviĝas po 10, Pacsa 30 km-ojn.

## Historio 
La unua skriba mencio devenis pri la vilaĝo el 1263. La turkoj en 1566 kaj en 1600 bruldetruis la komunumon. En Kisrécse migra poŝto servas.

## Vidindaĵoj 
* romkatolika kapelo omaĝe al Dipatrino (Virga Maria Reĝino de Mondo) kun sonorilostablo
* monumento pri falintoj

Kategorio:Vilaĝoj de Hungario
Kategorio:Vilaĝoj de departemento Zala
Ligo de Dek Urboj

La **Ligo de Dek Urboj** (germane *Zehnstädtebund*) aŭ **Dekapolo** (france *Décapole*) estis ligo de dek liberaj urboj de la Sankta Romia Imperio de Germana Nacieco en Elzaso (hodiaŭ Alzaco). Ĝi estis fondita en 1354 kun la celo de reciproka defendo de la urbaj rajtoj kaj privilegioj.

Jenaj urboj estis membroj de la ligo:

## Literaturo 
*Lucien Sittler: *La Décapole alsacienne des origines a la fin du moyen age* (Publ. de l'Institut des Hautes Etudes Alsaciennes XII, 1955)
*Lucien Sittler: *Der elsässische Zehnstädtebund, seine geschichtliche Eigenheit und seine Organisation.* Esslinger Studien 10, 1964, S. 59-77
*Lucien Sittler: Artikolo „Zehnstädtebund“ en: *Lexikon des Mittelalters,* 3 Sp. 654

Kategorio:Historio de Germanio
Kategorio:Historiaj germanaj teritorioj
Kategorio:Administraj unuoj malfonditaj en 1670-1679
Kategorio:Malaperis en 1679
Ligo (asocio)

**Ligo** (de latina *ligare* - ligi) estas la tuto de personoj, organizaĵoj, urboj, teritorioj, ŝtatoj aŭ aliaj entoj, ligitaj por komuna celo. Oni uzas la vorton "ligo" en diversaj kuntekstoj:

* Sporta ligo, ekzemple ligo de futbalaj kluboj aŭ kluboj de aliaj teamaj sportoj
* Nomo de diversaj historiaj aliancoj, ekzemple de la alzaca Ligo de Dek Urboj, de la Ligo de Cambrai (1508), de la Katolika Ligo de 1538, de la franca Katolika aŭ Sankta Ligo (1576), de la Katolika Ligo dum la Tridekjara Milito ktp.
* Nomo de diversaj historiaj kaj nuntempaj organizaĵoj de internacia juro, ekzemple la Ligo de Nacioj, la Ligo de Arabaj Ŝtatoj aŭ Araba Ligo ktp.
* Nomo de diversaj Esperanto-asocioj, ekzemple Esperanto-Ligo por Norda Ameriko, Esperanto-Ligo Berlin ktp.

Ligo estas ankaŭ vorto por referenco al alia dokumento ene de hiperteksto. Sed kutime oni uzas por tio la terminon ligilo aŭ hiperligilo.

## Referencoj 
## Vidu ankaŭ 
* Asocio
* Alianco
* Federacio
Ŝotro

eta|Ŝotro uzata kiel balasto por fervoja trako.
**Ŝotro** (de ) estas ŝtonrompaĵo, uzata i.a. por voj- kaj ŝose-konstruado aŭ kiel t.n. balasto sur la grundo de fervoja trako por ŝtopi kaj firmigi la ŝpalojn. Malgrandpecan ŝotron, miksitan kun bitumo kaj asfalto oni nomas makadamo.

eta|Maŝino por ŝanĝo de subrela ŝotro.

**Ŝotro** estas eĝaj ŝtonoj uzataj en fervoja aŭ voja konstruado. Ili estas produktitaj en rompmaŝinoj aŭ kiel defalaĵoj dum ŝtonrompado. Ili estas produktitaj el ŝtonoj de glaĉeraj morenoj, ŝtondemetaĵoj de riveroj kaj tergliso, en rompmaŝino. Ili havas grandon de 32-63 mm. Rondajn ŝtonojn diverdimensiajn oni nomas "gravelo". Pli malgrandaj eĝaj ŝtonoj estas gruzoj, pli grandaj ŝtonŝotro.

## Uzado 
Ŝotro estas uzata kiel porta tavolo en vojkonstruado, fervoja konstruado (sub la reloj) aŭ kiel ligmaterialo (en betono, bitumo). La ŝotro helpas forkonduki akvon kaj tiel la vojo fariĝas frosto-rezista.

## Vidu ankaŭ 
* balasto
* gruzo
* gravelo
* Makadamo
* rompŝtono

Kategorio:Konstruaĵa inĝenierado
Kategorio:Fervojo
Kategorio:Vojoj
Jürgen Trittin

**Jürgen TRITTIN** (naskiĝis la 25-an de julio 1954 en Bremen-Vegesack) estas germana politikisto de la ekologia partio Alianco 90/La Verduloj.

Ekde la jaro 2005 li estas vicgvidanto de la frakcio de sia partio en la nacia parlamento Bundestag. Inter la jaroj 1990 ĝis 1994 li estis ministro pri federaciaj kaj eŭropaj temoj en la germania federacia lando Malsupra Saksio, kaj inter la jaroj 1998 kaj 2005 en du registaroj gviditaj de la federacia kanceliero Gerhard Schröder li estis nacia ministro pri medio, naturprotekto kaj sekureco de nukleaj centraloj.

eta|maldekstra|
En la parlamenta baloto en Germanio 2009 de la 27-a de septembro 2009 li kaj la sampartianino Renate Künast kune estas la pintaj kandidatoj de la partio Alianco 90/La Verduloj.

## Eksteraj ligiloj 
* retejo de la politikisto
* biografio en la retejo de la parlamento Bundestag 
* biografio en la retejo de la parlamenta frakcio Alianco 90/La Verduloj 
* 

Kategorio:Germanaj politikistoj
Kategorio:Politiko de Malsupra Saksio
Kategorio:Germanaj ministroj pri medio
Kategorio:Verduloj
Kategorio:Unua ministraro de Gerhard Schröder
Kategorio:Dua ministraro de Gerhard Schröder
Renate Künast

**Renate Elli Künast** (naskiĝis la 15-an de decembro 1955 en Recklinghausen) estas germana politikistino de la ekologia partio Alianco 90/La Verduloj.eta|Renate Künast en kampanjo antaŭ la parlamenta baloto de 2017De 1985 ĝis 1987 kaj de 1989 ĝis 2000 ŝi membris en la landa parlamento de Berlino. Ekde 2002 ŝi membras en la nacia parlamento Bundestag, kaj ekde la jaro 2005 ŝi estas gvidantino de la parlamenta frakcio de sia partio. Inter la jaroj 2001 kaj 2005 Renate Künast krome estis nacia ministrino pri protekto de konsumantoj, nutrado kaj agrikulturo en registaro gvidita de la federacia kanceliero Gerhard Schröder.

eta|300ra|maldekstra|Renate Künast en politika debato
En la parlamenta baloto en Germanio 2009 de la 27-a de septembro 2009 ŝi kaj la sampartiano Jürgen Trittin kune estas la pintaj kandidatoj de la partio Alianco 90/La Verduloj.

## Eksteraj ligiloj 
* retejo de la politikistino
* biografio en la retejo de la parlamento Bundestag 
* biografio en la retejo de la parlamenta frakcio Alianco 90/La Verduloj 
* 

Kategorio:Germanaj politikistoj
Kategorio:Politiko de Berlino
Kategorio:Verduloj
Kategorio:Unua ministraro de Gerhard Schröder